### Kaj potrebujete ob prihodu v Dom?

V **tretjem in četrtem nadstropju** doma stanujejo pokretni in delno pokretni stanovalci ter stanovalke, ki v celoti skrbijo zase oziroma potrebujejo le delno pomoč pri vsakdanjih življenjskih aktivnostih in opravilih.

Stanovalci in stanovalke nosijo lastno garderobo in osebno perilo. Zaradi pogostega pranja in sušenja v domski pralnici je zaželeno, da je le to pralno (odsvetujemo volnena oblačila) in funkcionalno.

Priporočamo vam, da ob sprejemu v dom s seboj prinesete zgolj sezonska oblačila in naslednjo garderobo:

* vsaj deset spodnjih hlač,
* zadostno število bombažnih spodnjih majic,
* deset parov nogavic ali hlačnih nogavic,
* dve pižami oziroma spalni srajci,
* copate in udobne čevlje,
* pralna in funkcionalna oblačila (dolge hlače, trenirke, krila, srajce, majice, jopice ...), ki ste jih nosili doma
* in sezonsko vrhnje oblačilo (vetrovka, bunda, plašč).

Druge osebne stvari, ki jih boste potrebovali in jih prinesite s seboj:

* veljaven osebni dokument,
* zdravstveno kartico (z urejenim PZZ),
* zdravstveni karton
* ortopedske pripomočke, če jih imate (voziček, bergle, hoduljo ...),
* plenice oziroma vložke,
* zdravila,
* toaletne potrebščine (zobna pasta, zobna krtačka, glavnik ...),
* očala,
* zobno protezo,
* dežnik,
* pribor za kuhanje kave (omogočena uporaba čajne kuhinje)

Za boljše počutje in domačnost lahko s seboj prinesete tudi druge osebne stvari ali spominke, ki so vam pri srcu (slike, uro, radio, prtič, koledar, knjige, albume ...).